stanford-oval/wikipedia huggingface dataset:
Chucklefish Games

| Chucklefish Games |
| --- | --- |

Yritysmuoto:  yksityisyritys
Perustettu:  10. kesäkuuta 2011
Perustaja:  Finn Brice
Toimiala:  videopeliteollisuus
Tuotteet:  videopelit
Henkilöstö:  16
Kotisivu:  chucklefish.org
Infobox OKVirheellinen NIMI-arvo: 
Chucklefish Games, on brittiläinen omavarainen pelitalo, joka sijaitsee Lontoossa. Yritys keskittyy etupäässä roolipeleihin, ja tunnetaan parhaiten Starboundin kehittämisestä ja Stardew Valleyn ja Risk of Rainin julkaisemisesta.
Julkaistut pelit

Wanderlust: Rebirth (2011)
Risk of Rain (2013)
Halfway (2014)
Lenna's Inception (2014)
Interstellaria (2015)
Wanderlust Adventures (2015)
Starbound (2016)
Stardew Valley (2016)
Witchmarsh (2016)
Timespinner (2018)
Wargroove (2019)
Pathway (2019)
Aiheesta muualla

Profiili MobyGamesissä (englanniksi)
Cliff Hagan

Cliff Hagan vuonna 1961.
Clifford Oldham "Cliff" Hagan (s. 9. joulukuuta 1931, Owensboro) on yhdysvaltalainen entinen koripalloilija. hän pelasi koko NBA-uransa vuosina 1956–1966 St. Louis Hawksissa. Hän opiskeli Kentuckyn yliopistossa ja työskenteli peliuransa jälkeen valmentajana. Hän sai vuonna 1978 paikan Basketball Hall of Famessa.
Cliff Griffith

| Cliff Griffith> Henkilötiedot |
| --- | --- |
Syntynyt: 6. helmikuuta 1916  Nineveh 
Kansalaisuus:   Yhdysvallat
Formula 1 -ura
Aktiivivuodet:  1951–1952, 1956
Talli(t):  Kurtis Kraft,  Stevens
Kilpailuja:  3
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Indianapolis 500 1951
Viimeinen kilpailu:  Indianapolis 500 1956
Clifford (Clifton) "Cliff" R. Griffith (6. helmikuuta 1916 Nineveh, Indiana, Yhdysvallat – 23. tammikuuta 1996 Rochester, Indiana, Yhdysvallat) oli yhdysvaltalainen Indianapolis 500 -kuljettaja. Hän osallistui neljään Indianapolis 500 -kilpailuun kausina 1951–1952, 1956 ja 1961. Hän oli yhdeksäs vuoden 1952 kilpailussa. Griffith kilpaili myös AAA- ja USAC-sarjoissa ollen parhaimmillaan neljäs Springfieldissä vuonna 1950. Hän voitti kahdesti Midwest Dirt Track Racing Association -sarjan mestaruuden Hector Honoren suunnittelemalla  sprint carilla, lempinimeltään ”Black Deuce”.
Charles Correa

Correa vuonna 2011.
Jawahar Kala Kendra -kulttuurikeskus Jaipurissa.
Charles Mark Correa (1. syyskuuta 1930 Secunderabad, Andhra Pradesh – 16. kesäkuuta 2015 Mumbai) oli intialainen arkkitehti, jota pidetään Intian itsenäistymisen jälkeisen modernin arkkitehtuurin uranuurtajana. Häntä arvostettiin kyvystään ottaa huomioon köyhien kaupunkilaisten olot ja suosia perinteisiä työmenetelmiä ja materiaaleja rakennuskohteissaan.
Intian valtio myönsi hänelle Padma Shri -palkinnon 1972 ja Padma Vibhushan -palkinnon 2006. Vuonna 1984 Royal Institute of British Architects (RIBA) myönsi hänelle kultamitalinsa.
Correa opiskeli aluksi St. Xavier’s Collegessa Mumbaissa ja jatkoi opintojaan Yhdysvalloissa Michiganin yliopiston Ann Arborin kampuksella 1949–1953 ja Massachusetts Institute of Technologyssa (MIT) vuosina 1953–1955, opettajanaan muun muassa Buckminster Fuller. Vuonna 1958 Correa perusti oman arkkitehtitoimistonsa Mumbaihin ja sai heti merkittävän toimeksiannon suunnitella Mahatma Gandhin muistorakennus Ahmedabadiin. Vuonna 1967 hän suunnitteli Madhya Pradeshin osavaltion parlamenttirakennuksen Bhopaliin. Vuosina 1975–1990 rakennettiin hänen suunnittelemansa kansallinen käsityömuseo New Delhiin, vuonna 1982 Bharat Bhavan -kulttuurikeskus Bhopaliin, vuosina 1986–1992 Jawahar Kala Kendra -kulttuurikeskus Jaipuriin ja vuosina 1987–1992 British Councilin rakennus Delhiin.
Correan Intian ulkopuolelle suunnittelemia rakennuksia ovat Bostonin MIT-kampukselle 2000-2005 rakennettu McGovern-aivotutkimusinstituutti, Toronton Ismaili Centre sekä Champalimaud-säätiön biolääketieteellinen tutkimuslaitos Lissabonissa.
Aiheesta muualla

Kuvia tai muita tiedostoja aiheesta Charles Correa Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Charles Correa
Käännös suomeksi
Sääksjärvi (järvi Rautalammilla)

| Sääksjärvi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°41′05″N, 26°41′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Tulo-oja:  oja Valkeisesta
Laskuoja:  oja Korpijärveen
Järvinumero:  14.717.1.006
Mittaustietoja
Pinnankorkeus:  100,3 m  
Pituus:  3,3 km  
Leveys:  710 m  
Rantaviiva:  9,32945 km  
Pinta-ala:  1,55977 km²  
Tilavuus:  0,00444318 km³  
Keskisyvyys:  2,85 m  
Suurin syvyys:  8,34 m  
Valuma-alue:  9,935 km²  
Saaria:  2 
:  Tyräluoto, Kiviluoto
 fiSääksjärvi 
Sääksjärvi on Pohjois-Savossa Rautalammella Sääksjärven lähellä sijaitseva järvi. Sen etäisyys Kuopiosta on 55 kilometriä länsilounaaseen.
Maantietoa

Sääksjärvi on 3,3 kilometriä pitkä, 700 metriä leveä, ja sen pinta-ala on 156 hehtaaria eli 1,6 neliökilometriä. Järvi on luode-kaakko -suuntainen ja sen rantaviiva mutkittelee rauhallisesti. Ainosataan pohjoispäässä esiintyy selkeitä niemiä ja lahtia. Järven itäpuolella sijaitsee rinnakkainen harjujakso, jonka hiekkainen maaperä ulottuu itärannikolla. Ympäristön korkeuserot ovat olemattomia. Järvessä on kaksi saarta, joiden pinta-ala on yhteensä 0,15 hehtaaria. Tyräluoto on yli hehtaarin kokoinen ja Kiviluodon ala jää alle aarin. Järvessä on Munaluoto, joka on kuitenkin kiinni mantereessa eikä lueta enää saareksi. Järvi on luodattu ja siitä on julkaistu syvyyskartat. Järven tilavuudeksi on määritetty 4,44 miljoonaa kuutiometriä, jolloin sen keskisyvyydeksi tulee 2,9 metriä. Järven pohja on melko tasainen ja sen syvin kohta sijaitsee keskilinjaa seuraavassa painaumajaksossa. Sen syvimmässä kohdassa on 8,3 metriä syvää ja tämä syvänne sijaitsee järven eteläkolmanneksessa . Järven rantaviivan pituus on 9,3 kilometriä, josta saarten rantaviivan yhteispituuden osuus siitä on 200 metriä. Rannikolla vaihtelevat peltomaat ja metsämaat toisiaan. Itäpuolella sijaitsee Valkeinen, joita erottaa noin 50–200 metriä leveä kannas. Järven pohjoispäässä sijaitsee Sääksjärven kylä ja eteläpäässä Liimattalan kylä. Sääksjärveltä tulee tie itäpuolella kulkevaan seututiehen 543, joka kulkee etelässä Liimattalan kautta. Liimattalan läpi menee tie, joka seuraa järven länsirantaa pohjoispäähän, jossa siihen yhtyy Sääksjärven kylätie. Järven asutus muodostuu yli kymmenestä maatilasta, yli kymmenestä muusta kiinteästä asuinpaikasta ja kymmenestä vapaa-ajan asunnosta.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Korpipuron valuma-alueeseen (14.717) järvi kuuluu. Sääksjärven valuma-alueen pinta-ala on 9,9 neliökilometriä . Sääksjärven ja viereisen Valkeisen (31 ha) välillä virtaa yhdysoja ja järvien vedenpinnat ovatkin samalla korkeudella. Järvien koillispuolella sijaitsee harjujakso, jonka paikallinen nimi on Heimosenkangas. Kankaalla on suppia, joista osa on täyttynyt vedellä. Suurimmat niistä ovat Lauttalampi (4 ha) ja Karhulampi (5 ha). Sääksjärveen laskee useita sinne johdettuja metsä tai pelto-ojia. Ojien valuma-alueilla ei esiinny muita järviä. Järven laskuoja alkaa sen kaakkoispäästä ja oja virtaa lyhyesti Korpijärveen (62 ha). Järven vedenpinnan korkeus on 100,3 metriä mpy, joten ojalle kertyy pudotusta 0,3 metriä. Korpijärven lasku-uoma on Korpipuro, joka laskee Hankaveden Rautalampeen, joka siis on Hankaveden pohjoinen järvenosa. Rautalampi on yhteydessä Äijäveteen Liimattalansalmen välityksellä.
Historiaa

Karttapaikan kiinteistörajoja esittelevällä toiminnolla saadaan näkymään rantaviivan läheisyydessä rajaviivan, joka on yleensä vesijättömaan raja. Tämä viittaisi siihen, että Sääksjärvellä on toimitettu järvenlasku jossakin vaiheessa. Asiasta ei kuitenkaan ole kirjallisia lähteitä, joten asia vahvistuu vasta niiden jälkeen.  Vuoden 1973 peruskartassa on rannikkoalueen peltoala hieman suurempi kuin vuoden 1987 kartassa. Suurin muutos on Vesalan maatilan peltojen metsittäminen. Lisäksi on länsirannikon soita ojitettu pieneltä alalta. Munaluoto on vielä merkitty omaksi saarekseen vuoden 1987 kartassa.
Dara Torres

| Mitalit | Mitalit | Mitalit |  |
| --- | --- | --- | --- |
|  Dara Torres |  Dara Torres |  Dara Torres |  |
Maa:   Yhdysvallat
Naisten uinti
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | 4×100 m vapaauintiviesti |  |
|  Kultaa | Barcelona 1992 | 4×100 m vapaauintiviesti |  |
|  Kultaa | Sydney 2000 | 4×100 m vapaauintiviesti |  |
|  Kultaa | Sydney 2000 | 4×100 m sekauintiviesti |  |
|  Hopeaa | Soul 1988 | 4×100 m sekauintiviesti |  |
|  Hopeaa | Peking 2008 | 50 m vapaauinti |  |
|  Hopeaa | Peking 2008 | 4×100 m vapaauintiviesti |  |
|  Hopeaa | Peking 2008 | 4×100 m sekauintiviesti |  |
|  Pronssia | Soul 1988 | 4×100 m vapaauintiviesti |  |
|  Pronssia | Sydney 2000 | 50 m vapaauinti |  |
|  Pronssia | Sydney 2000 | 100 m vapaauinti |  |
|  Pronssia | Sydney 2000 | 100 m perhosuinti |  |
Dara Grace Torres (s. 15. huhtikuuta 1967 Kalifornia) on yhdysvaltalainen uimari. Hän on osallistunut urallaan viisiin kesäolympialaisiin vuosina 1984, 1988, 1992, 2000 ja 2008.
Torres on voittanut uransa aikana neljä olympiakultaa. Yksistään vuoden 2000 olympialaisissa hän voitti viisi mitalia. Yhteensä hän on voittanut kaksitoista olympiamitalia. Pekingissä 2008 Torres voitti 4×100 vapaauintiviestissä hopeaa vanhimpana olympiauimarina. Ennen 41-vuotiasta Torresia ennätystä piti hallussaan brittiläinen William Robinson, joka voitti 38-vuotiaana hopeaa rintauinnissa Lontoossa 1908. Torresista tuli kisoissa myös ensimmäinen uimari, joka on noussut palkintokorokkeelle viisissä olympiakisoissa. Torres sijoittui hopealle myös kisojen viimeisenä uintipäivänä 50 metrin vapaauinnissa häviten Saksan Britta Steffenille vain sekunnin sadasosan. Samana päivänä Torres oli mukana Yhdysvaltain sekauintiviestijoukkueessa, joka voitti hopeaa.
Dara Torresille ja hänen miehelleen David Hoffmanille syntyi 18. huhtikuuta 2006 Tessa Grace Torres-Hoffmaniksi ristitty tytär.
Cliff Barker

| Cliff Barker> Henkilötiedot |
| --- | --- |
Koko nimi:  Clifford Eugene Barker
Syntynyt: 15. tammikuuta 1921 Yorktown, Indiana, Yhdysvallat
Kuollut: 17. maaliskuuta 1998 (77 vuotta) Satsuma, Florida, Yhdysvallat
Kansalaisuus:   Yhdysvallat
Koripalloilija
Lempinimi:  Cliff
Pelipaikka:  Heittävä takamies
Pituus:  188 cm
Paino:  84 kg
NBA-varaus:  1949 (Washington Capitols)
Pelaajaura
Yliopistojoukkueet
1946–1949:  Kentuckyn yliopisto
Seurajoukkueet
1949–1952:  Indianapolis Olympians
Maajoukkueet
:   Yhdysvallat
Valmennusura
1949–1951:  Indianapolis Olympians
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Lontoo 1948 |  |  |
Clifford Eugene ”Cliff” Barker (15. tammikuuta 1921 Yorktown, Indiana – 17. maaliskuuta 1998 Satsuma, Florida) oli yhdysvaltalainen koripalloilija, koripallovalmentaja ja olympiavoittaja.
Barker voitti Kentuckyn yliopiston joukkueessa kaksi NCAA:n mestaruutta. Hän pelasi NBA:ssa vuodet 1949–1952 Indianapolis Olympiansissa, jonka päävalmentajana hän samalla toimi kahden ensimmäisen kauden ajan. Barker pelasi myös Yhdysvaltojen olympiakultaa Lontoon kesäolympialaisissa 1948 voittaneessa maajoukkueessa.
Dan Kuykendall

Dan Kuykendall
Dan Heflin Kuykendall (9. heinäkuuta 1924 – 12. kesäkuuta 2008) oli yhdysvaltalainen republikaanisen puolueen poliitikko. Hän istui liittovaltion edustajainhuoneen jäsenenä vuosina 1967–1975; ensin vuoteen 1973 Tennesseen yhdeksännestä, sitten kahdeksannesta vaalipiiristä.
Kuykendall syntyi Texasissa ja valmistui Texas A&M Universitysta vuonna 1947. Hän oli toisen maailmansodan veteraani.
Charles Cotesworth Pinckney

Charles Cotesworth Pinckney, James Earlin maalama muotokuva noin vuodelta 1795.
Charles Cotesworth Pinckney (25. helmikuuta 1746 Charleston, Etelä-Carolina – 16. elokuuta 1825 Charleston, Etelä-Carolina) oli yhdysvaltalainen sotilas, poliitikko ja diplomaatti.
Pinckney toimi vuodesta 1769 Etelä-Carolinan edustajakokouksen jäsenenä ja osallistui vuonna 1775 siirtokunnan ensimmäiseen kongressiin. Yhdysvaltain vapaussodassa hän toimi vuonna 1777 George Washingtonin adjutanttina Brandywinen ja Germantownin taisteluissa. Myöhemmin Pinckney komensi rykmenttiä Savannahissa ja sai 1783 ylennyksen prikaatinkenraaliksi. Hän oli jäsenenä vuoden 1787 perustuslaillisessa konventissa.
Vuonna 1796 Pinckney nimitettiin Yhdysvaltain lähettilääksi Pariisiin, mutta Ranskan direktoriohallitus kieltäytyi tunnustamasta häntä, joten hän siirtyi Amsterdamiin. Seuraavana vuonna hän palasi kuitenkin Ranskaan kolmihenkisen Yhdysvaltain kauppavaltuuskunnan jäsenenä. Hän oli mukana XYZ-skandaalina tunnetussa tapauksessa, joka ajoi Ranskan ja Yhdysvallat vuonna 1798 julistamattomaan sotaan. Tapaus sai alkunsa siitä, että Ranskan valtuuskunnan jäsenet (”X, Y ja Z”) olivat pyytäneet amerikkalaisilta lahjuksia, mutta Pinckney kieltäytyi jyrkästi (”Ei, ei lanttiakaan”), mikä katkaisi neuvottelut. Palattuaan Ranskasta hänet ylennettiin kenraalimajuriksi. Hän oli federalistipuolueen ehdokkaana varapresidentiksi vuonna 1800 sekä presidentiksi vuosina 1804 ja 1808, mutta ei tullut valituksi.
Etelä-Carolinan kuvernöörinä toiminut Charles Pinckney oli hänen serkkunsa.
Aiheesta muualla

Kuvia tai muita tiedostoja aiheesta Charles Cotesworth Pinckney Wikimedia Commonsissa
Connaught

Connaught voi tarkoittaa seuraavia:
Connaught Engineering, F1-talli
Connaught, irlantilaisen Connachtin historiallisen maakunnan vanha englanninkielinen kirjoitusasu
Connaughtin tasavalta, muutamia päiviä kestänyt valtio Irlannissa vuoden 1798 kapinan aikana.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Connaught”, voi hakea sivunnimihaulla, laajalla sivunnimihaulla tai tekstihaulla.
Citroën C3 R5

C3 R5 Sardinian rallissa vuonna 2018.
Citroën C3 R5 on Citroën Racingin kehittämä R5-luokan ralliauto. Auto korvasi Citroën DS3 R5 -auton. Auton testaus alkoi syyskuussa 2017 ja sen ensimmäinen WRC2-sarjan kilpailu oli Korsikan rallissa vuonna 2018. C3:n moottori on kehitetty Citroënillä ja uuteen malliin tuli uusi elektronikka sekä moottorinohjausjärjestelmä parantamaan anti-lag -järjestelmää. Autossa Sadevin vaihteisto.
Joulukuussa 2020 kerrottiin, että autosta tulee päivityspaketin myötä C3 Rally2 Rally2-luokkaan. Autoon kerrottiin tulevan uusi ohjelmisto moottorinohjaukseen ja muita muutoksia.
Aiheesta muualla

Tulokset eWRC-sivustolla (englanniksi)
Connah’s Quay Nomads FC

Connah's Quay Nomads Football Club on jalkapalloseura Connah's Quayn kaupungista Koillis-Walesista. Connah's Quay pelaa kaudella 2021-2022 Walesin korkeimmalla sarjatasolla Walesin Valioliigassa. Seura on perustettu vuonna 1946. Seura on pelannut kahdesti Eurooppa-liigan karsintakierroksilla, mutta ei ole edennyt toista kierrosta pidemmälle.
Citroën C3 Pluriel

| Citroën C3 Pluriel |
| --- | --- |

Valmistustiedot
Valmistusmaa:   Espanja
Valmistaja:  Citroën
Konserni:  PSA Peugeot Citroën
Valmistusvuodet:  2003–2010
Tuotantomäärä:  109 682 kpl
Korimalli:  2-ovinen cabriolet
Luokka:  B-segmentti
Seuraaja:  Citroën DS3
Teknisesti samankaltaisia:   PF1-pohjalevyn mallit  Citroën C-Elysée  Citroën C2  Citroën C3  Citroën C3-XR  Citroën C3 Aircross  Citroën C3 Picasso  Citroën C4 Cactus  DS 3  Opel Crossland  Peugeot 1007  Peugeot 207  Peugeot 208 I  Peugeot 2008 I  Peugeot 301 
Tekniset tiedot
Pohjalevy:  PSA PF1
Moottori:  R4
Iskutilavuus:  1,4–1,6 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 5-vaihteinen robotti
Citroën C3 Pluriel on Citroënin vuosina 2003–2010 valmistama pieni henkilöautomalli, joka perustuu Citroën C3:een. Auton erikoisuutena on, että se on muunneltavissa tavallisesta kovakattoisesta umpiautosta avoautoksi tai lava-autoksi. Autoa valmistettiin yli 100 000 kappaletta, ja se oli suosittu varsinkin Italiassa, jossa se oli myydyin avoauto vuosina 2004–2006. Suomessa mallin myynti oli vähäistä, joten se poistui mallistosta jo vuosia ennen tuotannon päättymistä. C3 Plurielin korvaajaksi tuli Citroën DS3 Cabrio.
Vuoden 2003 Euro NCAP -kolaritestistä C3 Pluriel sai tulokseksi neljä tähteä viidestä.
Moottoreina olivat 1,4- (73 hv) ja 1,6-litraiset (109 hv) bensiinimoottorit sekä dieselmoottorina 1,4-litrainen HDi (68 hv). 1,6-litraisen yhteydessä oli aina viisiportainen Sensodrive-robottivaihteisto, muut moottorit oli varustettu viisivaihteisella manuaalivaihteistolla.
Aiheesta muualla

Kuvia tai muita tiedostoja aiheesta Citroën C3 Pluriel Wikimedia Commonsissa
Dan McCafferty

Dan McCafferty vuonna 2010
William Daniel (Dan) McCafferty (14. lokakuuta 1946 Dunfermline, Skotlanti – 8. marraskuuta 2022) oli Nazareth-yhtyeen laulaja ja perustajajäsen. Hän oli mukana kaikilla yhtyeen julkaisuilla vuoteen 2014 saakka ja julkaisi urallansa myös kaksi sooloalbumia, vuoden 1975 Dan McCafferty ja vuoden 1987 Into The Ring.
McCafferty erosi Nazarethista 45 vuoden jälkeen terveydellisiin syihin vedoten. Hän kertoi myöhemmin, ettei pystynyt enää esiintymään, mutta omasta mielestään ei kokenut mahdottomaksi, että voisi jatkossa vielä levyttää.
Connaught Rangers

Connaught Rangersin sotilaita Richard Simkinin maalaamana 1800-luvulla.
Connaught Rangers ("the Devil's Own") oli irlantilaisista miehistä koottu ja Irlantiin sijoitettu Britannian armeijan rykmentti.
Rykmentti perustettiin Connachtissa 1793 ja se osallistui mm. Napoleonin sotiin, Krimin sotaan, Buurisotaan ja ensimmäiseen maailmansotaan. Vuonna 1920 joukko rykmentin sotilaita kapinoi sen ollessa sijoitettuna Intiaan. Kapinan syynä oli kotimaan Irlannin käymä itsenäistymissota. Kaksi vuotta myöhemmin rykmentti lakkautettiin Irlannin itsenäistyttyä yhdessä kuuden muun Isoa-Britanniaa palvelleen irlantilaisrykmentin kanssa.
Rykmentti teki kuuluisaksi sotilaslaulun It's a Long Way to Tipperary, kun yksikkö marssi Boulognen halki laulaen kappaletta 3. elokuuta 1914. Ohimarssia oli seuraamassa Daily Mailin kirjeenvaihtaja George Curnock, joka teki tapahtumasta ja laulusta julkisuutta saaneen reportaasin.
St Andrewsin yliopisto

| University of St Andrews |
| --- | --- |
  

 lat. Universitas Sancti Andreae apud Scotos 
Motto:  Αιεν αριστευειν (aien aristeuein) (Olla ainaisesti paras)
Perustettu:  1413
Tyyppi:  Julkinen
Säätiön varat:  34,8 miljoonaa puntaa (2007/8)
Rehtori:  Catherine Stihler
Kansleri:  Menzies Campbell
Henkilökunta:  1 804 (kaiken kaikkiaan)(2007)  817 (akateemista)(2007)
Opiskelijoita:  8 645 (2007)
Sijainti:  St Andrews, Skotlanti  Yhdistynyt kuningaskunta (56°20′28.37″N, 2°47′34.84″W)
Sivusto:  st-andrews.ac.uk
St Andrewsin yliopiston piha
Wikimedia Commonsissa on kuvia tai muita tiedostoja aiheesta .
St Andrewsin yliopisto (gaeliksi Oilthigh Chill Rìmhinn) on Skotlannin vanhin ja englanninkielisen maailman kolmanneksi vanhin yliopisto. Se perustettiin vuosien 1410–1413 välillä Fifen hallintoalueella sijaitsevaan St Andrewsin kaupunkiin Skotlannin itärannikolle. Yliopistossa on opiskelijoita yli sadasta maasta, ja sen lisäksi, että opiskelijoiksi valitaan paljon yksityiskoulujen kasvatteja, yliopisto on pyrkinyt avaamaan oviaan myös muista taustoista tuleville opiskelijoille.
Nykyaikainen kirjasto ja useat laitokset sijaitsevat kaupungin keskustassa. Kaupungissa on vain 16 000 vakituista asukasta, joten 7 000 opiskelijaa tuovat vuosittain runsaan lisän asukaslukuun. Opiskelijoista vajaat 6 000 on perusopiskelijoita ja runsas tuhat jatko-opiskelijoita.
Yliopistolla on vahva yhteys Yhdysvaltoihin, sillä noin 15 prosenttia opiskelijoista on Yhdysvalloista, ja yliopisto on myöntänyt kunniatohtorin arvonimen aikojen saatossa monille amerikkalaisille, muun muassa Benjamin Franklinille, Bill Brysonille ja Bob Dylanille.
Yliopistossa on neljä tiedekuntaa: humanistinen, teologinen, lääketieteellinen ja luonnontieteellinen.
Yliopiston historia

St Andrewsin katedraalin augustinolaismunkeille myönnettiin vuonna 1410 oikeus perustaa yliopisto. Paavi Benedictus XII julkaisi 1413 asiasta bullan. Alkuaikoina yliopiston opetus oli suurimmaksi osaksi uskonnollista ja sillä oli vahvat kytkökset kaupungin katedraaliin.
1600-luvun lopulla yliopisto harkitsi muuttoa Perthiin, mutta hylkäsi sen lopulta. 1800-luvulla opiskelijamäärät olivat hyvin alhaisia. Opiskelijoita oli tilanteen ollessa heikoimmillaan 1870-luvulla alle 150, ja yliopisto päätti osaksi tämän takia vuonna 1897 laajentua läheiseen Dundeen kaupunkiin. Yhteys Dundeeseen katkesi vuonna 1967, kun yliopiston siellä sijainneesta osasta muodostui Dundeen yliopisto.
Perinteet > Kaavut

St Andrewsin näkyvin opiskelijaperinne on kaapujen käyttö. Yleisin kaapu on humanistisen ja luonnontieteiden tiedekuntien käyttämä punainen kaapu. Kaapuja käytetään yliopiston virallisissa tapahtumissa, kuten rehtorin virkaanastujaisissa ja joidenkin asuntoloiden muodollisilla illallisilla.
Perinteet > May Dip

May Dip on opiskelijaperinne, joka pidetään vuosittain vappupäivän aamuna. Opiskelijat valvovat aamuun asti, jolloin he kerääntyvät joukolla juoksemaan Pohjanmereen. Pohjanmeressä kastautuessaan opiskelija pääsee eroon kirouksesta, joka aiheutuu kaupungin keskustassa sijaitseville kirjainten PH:n muotoon asetelluille mukulakiville astumisesta.
Perinteet > Yliopiston rehtori

Muutamien muiden skotlantilaisten yliopiston tavoin yliopiston rehtorin valitsevat opiskelijat. Rehtorin toimenkuvaa ei voi kuitenkaan verrata suomalaisten yliopistojen rehtorien toimenkuvaan, sillä hän ei toimi virassaan päätoimisesti ja hänellä on vain vähän päätäntävaltaa yliopiston asioissa. Yliopistolla on ollut historiansa aikana useita kuuluisia rehtoreita, joista vain osa on hoitanut tehtäväänsä aktiivisesti. Esimerkiksi vuosina 1970–1973 rehtorina toiminut John Cleese saapui St Andrewsiin ainoastaan virkaanastujaisiin eikä hoitanut tehtäväänsä sen jälkeen.
Entisiä opiskelijoita

Skotlannin kuningas Jaakko II
Englannin prinssi William
Fay Weldon, kirjailija
Ian McDiarmid, näyttelijä
Cambridgen herttuatar Catherine
Russell Kirk, kirjailija
James Guthrie, pappi
Alex Salmond, poliitikko
Aiheesta muualla

Virallinen kotisivu
Dakar-ralli 1981

|  Dakar-ralli 1981 |
| --- | --- |
Ajankohta:  1.–20. tammikuuta 1981
Kokonaispituus:  6 263 km
Pariisi-Dakar-ralli 1981 (myös Pariisi-Algiers-Dakar) oli kolmas Dakar-ralli, joka ajettiin 1. tammikuuta 1981 ja 20. tammikuuta 1981 välisenä aikana. Kilpailun lähtöpaikka oli Pariisissa Ranskassa (Trocadéro) ja päätepiste Dakarissa Senegalissa (Rose Lake). Kilpailun pituus oli 6 263 kilometriä ja reitti kulki Ranskan, Algerian, Malin, Ylä-Voltan, Norsunluurannikon ja Senegalin alueella.
Kilpailuun ilmoittautui 291 kilpailijaa, joista 170 oli autoja, 106 moottoripyörää ja 15 kuorma-autoja. Kilpailun maaliin pääsi 91 ajoneuvoa, joista 60 oli autoja, 28 moottoripyöriä ja 3 kuorma-autoa.
Autojen kategorian voitti kaksikko Metge/Giroux Range Roverilla. Moottoripyörien kategorian voitti Hubert Auriol BMW:llä. Kuorma-autojen kategorian voitti kolmikko Villette/Gabrielle/Voillerau Alm-Acmatilla.
Citroën C3 WRC

| Citroën C3 WRC |
| --- | --- |
 Stéphane Lefebvre Monte Carlon -rallissa 2017.
Yleiset tiedot
Talli:   Citroën
Teknisiä tietoja
Renkaat:  M Michelin
Kilpailuhistoria
Debyytti:  Monte Carlo -ralli 2017
Kilpailuja:  15
Voittoja:  2
Palkintosijoja:  4
Citroën C3 WRC on Citroënin ralliauto, joka teki debyyttinsä kauden 2017 avanneessa Monte Carlon MM-rallissa. Ensimmäinen voitto autolla saavutettiin Meksikon rallista Kris Meeken ajamana.
Aiheesta muualla

Kuvia tai muita tiedostoja aiheesta Citroën C3 WRC Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Citroën C3 WRC
Käännös suomeksi